ন্যাশনাল হাইস্কুল প্রোগ্রামিং প্রতিযোগিতা
ন্যাশনাল হাইস্কুল প্রোগ্রামিং প্রতিযোগিতা বা এনএইচএসপিসি বাংলাদেশের উচ্চ বিদ্যালয় ও পলিটেকনিক ও কলেজ পর্যায়ের ছাত্র-ছাত্রীদের জন্য আয়োজিত একটি বার্ষিক প্রোগ্রামিং প্রতিযোগিতা। বাংলাদেশের উচ্চ বিদ্যালয় ও কলেজ তথা ষষ্ঠ-দ্বাদশ শ্রেণী এবং সমমানের শিক্ষার্থীদের মাঝে কম্পিউটার প্রোগ্রামিংকে জনপ্রিয় করার জন্য তথ্য ও যোগাযোগ প্রযুক্তি বিভাগের উদ্যোগে ২০১৫ সালে এই প্রতিযোগিতার আয়োজন শুরু হয়। এই প্রতিযোগিতা সাধারণত সিনিয়র ও জুনিয়র দুই পর্বে অনুষ্ঠিত হয়।